cyanic-selkie/wikianc huggingface dataset:
Ամերիկյան սարսափ պատմություն։ Հրեշների կրկեսը
Սյուժե
Չորրորդ եթերաշրջանը սկսվում է Ֆլորիդա նահանգի՝ Յուպիտեր արվարձանում։ Պատմությունը տեղի է ունեցել 1952 թվականին։ Քաղաք է ժամանում վայրի դերասանների խումբ, որը միաժամանակ համընկնում է ինչ-որ անձանց հետ, ովքեր ահաբեկչությունների են ենթարկում ինչպես քաղաքի բնակիչներին, անյպես էլ՝ հրեշներին։ Սա պատմություն է դերասանների և նրանց գոյատևելու հուսահատ փորձերի՝ Ամերիկայում մահացող շրջիկ կրկեսի արվեստի մեջ։
Էլզա Մարսը (Ջեսիկա Լենգ) կրկեսի սեփականատերն էր, իսկ նրա կատարողներն էին մորուքավոր կինը՝ Էթել Դարլինգը (Քեթի Բեյթս), մորուքավոր կնոջ՝ օմար ձեռքերով տղան Ջիմմի Դարլինգը (Էվան Փիթերս), չափից շատ ուժեղ Դել Տոլեդոն (Մայքլ Չիկլիս), նրա երեք կրծքանի հրաշալի կինը Դեզիրե Դյուպրին (Անջելա Բասեթ) և նոր հավաքագրված Բեթ և Դոթ Թաթլեր (Սառա Պոլսոն) սիամական քույրերը։
Մորը դանակահարելուց հետո Դոթը և Բեթը, ապրում էին իրենց ֆերմայում։ Լուրերը տարածվելուց հետո, Էլզան կարողանում է բացահայտել քույրերին։ Քույրերը հավատալով Էլզային, համաձայնվում են գնալ այդ ճամբարը։ Այնտեղ նրանք հանդիպում են հայրենակից Պոուիլին (Մեթ Ֆրեյզեր), ով ամբողջովին դաջված էր և ուներ կարճ ձեռքեր, Ամազոն Էվային՝ (Էրիկա Էրվին) ամենաբարձրահասակ կնոջը, Մա Պետիտին (Յոտի Ամգե)՝ աշխարհի ամենափոքրիկ հնդկուհուն, և սերիական մարդասպան՝ Թվիսթի ծաղրածուին (Ջոն Քերոլ Լինչ)։ Բեթին տեսնելով ուրախանում է, քանի որ Էլզան ապրելու տեղ է տվել իրենց, իսկ Դոթը՝ հասկանում, որ իրենց շահագործում են իրենց արտաքին տեսքի համար։
Ոստիկանները ժամանում են հրեշների ճամբար, որ ձերբակալեն Բեթին և Դոթի՝ հանցանք գործելու համար։ Սակայն Ջիմմին ոստիկաններին կանչելով, սպանում է նրանց և օգնում քույրերին։ Դրանից հետո բոլոր հրեշները պատրաստվում են ներկայացման։ Ներկայացումից հետո, մեծահարուստ մի կին Գլորիա Մոթ (Ֆրենսիս Քոնրոյ) անունով, հավանում է սիամական քույրերին և ցանկանում 15,000 դոլլարով գնել քույրերին իր էմոցիաներով լի, թերաճ տղայի՝ Դենդի Մոթի (Ֆրենսիս Քոնրոյ) համար, բայց Էլզան հրաժարվում է այդ առաջարկից։ Իր ձանձրալի կյանքը փոխելու համար, Դենդին ցանկանում է միանալ հրեշների կրկեսին, բայց Ջիմմին չի թողնում, համապատասխան տեսք չունենալու պատճառով։ Որոշելով ուրախացնել Գլորիան որդուն, գտնում է Թվիսթի անունով մի ծաղրածու և բերում տուն։ Տեղյակ չլինելով, որ ծաղրածուն սերիական մարդասպան է։ Դենդին սկզբում չէր համակերպվում Թվիսթիի հետ, բայց շուտով Դենդին օգնում է Թվիսթիին երեխաներին և երիտասարդներին առևանգելու հարցում։
Հելոուինի ժամանակ, Էմելը պատմում է Էդվարդ Մոդրեյքի (Վես Բենթլի) մասին, ով ունի երկրորդ երեսը գլխի հետևում, ամեն անգամ գալով ճամբար ինչ-որ մեկին պետք է ընտրի և նրա հետ տանի դժոխք։ Էլզան ամեն Հելոուինի գիշերը, կատարում է իր երգերը, և ամեն անգամ այդ ժամանակ հայտնվում է Էդվարդ Մոդրեյքը, լսում Էլզայի կատարումը, ապա ինչ-որ մեկի կյանքի տխուր պատմությունը։ Եվ Էլզան պատմելով իր կյանքի պատմությունը, Էդվարդը բացահայտում է նրա նախկին կյանքը Գերմանիայում, որտեղ աշխատել է որպես մարմնավաճառուհի։ Նա եղել է Հանս Գրուպերի զոհը և ստիպողաբար նկարահանվել է բաց տեսարաններում։ Նկարահանումից հետո կտրել են Էզայի ոտքերը, բայց այդ ժամանակ Էլզային օգնել է բժիշկ Արթուր Արդենը (Ջեյմս Քրոումվելլ), ով պատրաստել է արհեսատական ոտքեր։ Էդվարդը լսելով այս ամենը, մտածում էր, որ նրան իր հետ կտանի դժոխք, բայց վերհիշելով նրա հիանալի կատարումները նա հետ է կանգնում այդ որոշումից։
Ջիմմին և Մեգգին այդ ժամանակ դուրս էին եկել զբոսնելու։ Ինչ-որ աղմուկներ լսելուց հետո, թաքնվում են թփերի հետևում, տեսնում Թվիսթիի և Դենդիի արած չարիքները։ Նրանք որոշում են փրկել կապված երեխաներին և երիտասարդներին, բայց անզգույշ լինելու պատճառով, հայտնվում են թակարդում։ Հենց այդ ժամանակ հայտնվում է Էդվարդը և լսում Թվիսթիի տխուր պատմությունը։ Թվիսթին աշխատում էր Հրեշների կրկեսում և շատ էր սիորւմ երեխաներին, բայց հրեշները ամեն անգամ նրան ծաղրում են ինչ-որ անհեթեթ պատճառնեռով, իսկ Թվիսթին չարանալով այդ ամենից սկսում է անցնել երեխաների առևանգմանը։ Լսելով ամբողջ կյանքի պատմությունը, Էդվարդը հասկանում է, որ պետք է իր հետ տանի Թվիսթիին և այդպես էլ անում է։ Թվիսթին մահանում է, երեխաները և երիտասարդները ազատվում են այդ չարիքից։
Դենդին տեսնելով, որ իր դաստիարակը՝ Թվիսթին մահացել է, ավելի և ավելի է հետաքրքրվում սպանություններով և սկսում սպանել․ սկզբում նա սպանում է իր աղախին Դոռային (Փաթթի ԼաԲելլե)։ Հետո Դոռայի աղջիկը՝ Ռեգինա Ռոզը (Գաբուրի Սիդիբե) այցելում է այնտեղ, որտեղ աշխատում էր իր մայրը։ Գլորիան դուրս է գալիս տանից, զգուշացնելով Դենդիին, որ ոչինիչ չասի Ռեգինային։ Մոր տնից դուրս գալուց հետո Դենդին սպասնում է նաև Ռեգինային, և լողանում Ռեգինայի՝ արյունով։ Իսկ մի քանի օր հետո Դենդին սպանում է իր մորը։
Էթելը իմանալով Էլզայի ծրագիրը, որ ցանկանում է ազատվել սիամական քույրերից, վերցնում է ատրճանակաը, կրակում Էլզայի ոտքին և բացահայտում նրա գաղտնիքը։ Էլզան անպատասխան չթողնելով Էմելի արարքը, կրակում Էթելի աչքի մեջ և Էթելը մահանում է։ Չուզենալով բացահայտել սպանությունը, նա և Սթենլին որոշում են անյպես անել, որ դա համարվի իբրև ինքնասպանություն։
Դրանից հետո, Դենդին մտնում է կրկեսի կազմի մեջ, 1-2 օր մասնակցելով կրկեսի կատարումներին, սպանում է հրեշներին, բացի քույրերից և Ջիմմից։ Դոթը և Բեթը խաբում են Դենդիին, ամուսնանում նրա հետ և օգնում Ջիմմին, որ սպանի Դենդիին։ Սպանելուց հետո, քույրերը և Դենդին ամուսնանում են։
Նկարահանումներ
Ռայան Մըրֆի հաստատեց, որ Ջեսիկա Լենգը կլինի նաև չորրորդ եթերաշրջանում, էլի գլխավոր դերում ։ Ռայան Մըրֆին ավելացրեց, Ջեսիկան կմարմնավորի Հրեշների կրկեսի սեփականատեր՝ Էլզա Մարսի դերը։ 2013 թվականի դեկտեմբերին, Մըրֆին դիմեց Քեթի Բեյթսին և Անջելա Բեսեթին ֆիլմում նկարահանվելու համար ։ Բեսեթը Հոլլիվուդում տված հարցազրույցում, հաստատեց, որ կնկարահանվի այդ ֆիլմում։ Հարցազրույցում Սառա Պոլսոնը նշեց, որ կնկարահանվի ֆիլմում, հատկապես սիամական քույրերի դերում ։ Հայտարարվել էր, որ կվերադառնան նկարահանումներին՝ Դենիս Օ'Հեր]ը, [[Էմմա Ռոբերթսը, Ֆրենսիս Քոնրոյը և Էվան Փիթերսը ։ Ռայան Մըրֆի որոշում կատարեց, որ նկարահանումները կունենան Ֆլորիդա նահանգի՝ Յուպիտեր արվարձանում։
Կարծիքներ
«Ամերիկյան սարսափ պատմություն։ Հրեշների կրկեսը» ստացել է դրական գնահատականներ։ Rotten Tomatoes-ը ֆիլմին տվել է 87% և հիմնվելով 38 կարծիքի վրա՝ 7.7/10 : Metacritic-ը, հիմնվելով 19 կարծիքի վրա, սերիալին տվել է 100-ից 69 միավոր ։
Մրցանակներ և անվանակարգեր
Երրորդ եթերաշրջանն առաջադրվեց 76 անվանակարգում, որոնցից հաղթեց ընդամենը 21-ը։
Ծանոթագրություններ
Կատեգորիա:Ամերիկյան հեռուստասերիալներ Կատեգորիա:2010-ականների ամերիկյան դրամա հեռուստասերիալներ
Դավիթ X
Դավիթը Կոստանդին II-ի ավագ որդին էր, որը սկսել էր թագավորել Քարթլիում 1505 թվականից։ Չնայած որ նրա հայրը՝ Կոստանդինը, ճանաչել էր Իմերեթիայի և Կախեթի մարզի թագավորությունները որպես առանձին, ինքնուրույն թագավորություններ, այնուամենայնիվ երկու թագավորություններն էլ շարունակում էին մրցակցել Քարթլիի համար։ Նրանց մրցակցությունը շարունակվում է նաև Դավիթի կառավարման ժամանակ։ Դավիթը երկիրը արևմտյան կողմից պաշտպանում էր Իմերեթիայի թագավոր Ալեքսանդր II-ից, իսկ Արևելյան կողմից՝ Կախեթի թագավոր Գեորգի II-ից։ 1509 թվականի օգոստոսին Ալեքսանդր II-ը շարժվում է դեպի Քարթլի, գրավում քաղաք-ամրոց Գորին և Քարթլիի հյուսիսարևմտյան մասը։ Սակայն Ալեքսանդրը ստիպված էր գրաված տարածքներից հրաժարվել, քանի որ սկսվում են Օսմանյան արշավանքները դեպի Իմերեթիա։ Հաջորդ տարի դեպի Քարթլի է շարժվում Գեորգի II-ը։ 1513 թվականին Գեորգի II-ը նորից է ներխուժում Քարթլի, բայց նրա զորքերը պարտություն են կրում, և նա գերվում է Դավիթի կրտսեր եղբոր՝ Բագրատ I-ի կողմից։ Գեորգին մահանում է գերության մեջ, իսկ նրա թագավորությունը կցվում է Քարթլիին։ 1518 թվականին Սեֆյան արքայատոհմի հիմնադիր Շահ Իսմայիլը Ռումելիի սուլթանի հրամանատարությամբ(որին միանում է Սամցխեի կառավարիչը) զորք է ուղարկում Քարթլի։ Ներխուժողները տիրում են Սուրամիին և Գորիին։ Դավիթը համաձայնություն է գալիս պարսիկների հետ տուրք վճարելու պայմանով։ Մինչդեռ Կախեթի ազնվականները, օգտվելով պատեհ առիթից, պայքարում են իրենց վերջին թագավորի որդի Լևաին գահ բարձրացելու համար։ Դավիթը պաշարում է Մաղրանի բերդը, որտեղ ամրացել էր Լևանը, բայց շուտով թողնում է պաշարումը, քանի որ այս անգամ էլ թուրքմեններն են հայտնվում վրացական հողում։ Դավիթը Լևանին ճանաչում է որպես Կախեթի թագավոր, որպեսզի ստանա նրա աջակցությունը նվաճողների դեմ պայքարում։ Շահ Իսմայիլը Դավիթից պահանջում է դավանափոխ լինել և ընդունել իսլամը։ Դավիթը և որդին՝ Լուարսաբը(Լուարսաբ I) դուրս գալով թշնամու դեմ պարտվում են, որովհետև պարսից բանակն ուներ գերակշիռ ուժեր։ Մայրաքաղաք Թբիլիսին գրավվում է թշնամու կողմից։ Վրաստանը ընկնում է Սեֆյանների տիրապետյան տակ։ 1924 թվականին՝ Իսմայիլի մահից հետո, Դավիթը ազատագրում է Թբիլիսին, երկրից դուրս քշում պարսիկներին, կոտորում երկրում գտնվող թուրքական ղզլբաշներին։ Նույն տարի նա գահը զիջում է Գևորգ IX-ին և ինքը մտնում վանք՝ Դամիանա անունով։ Դավիթը մահանում է 1526 թվականին և թաղվում Մցխեթում։
Սաֆավիդյան սպառնալիք
Երբ Վրաստանի բաժանումից հետո Քարթլին սկսում է կազմակերպվել որպես առանձին թագավորություն, մեկ այլ պետություն է հայտնվում Անդրկովկասի հարավային սահմանում։ 1502 թվականից ի վեր, երիտասարդ իրանական իշխան Իսմայիլը իրեն հռչակել է Պարսկաստանի շահ Ադրբեջանի Թավրիզ քաղաքում։ Յոթ տարի անց նա ավարտում է Իրանի նվաճումը և դրանով իսկ հիմնում Սաֆավիդյան կայսրությունը։ Շուտով այս կայսրությունը դառնում է ուժ Մերձավոր Արևելքում և որ ձևացնում է, թե դիմակայում է իր օսմանյան հարևանին։ Երկու կայսրությունները բախվում են 1514 թվականին Չալդիրանի ճակատամարտում։ Սաֆավիները հաղթում են, բայց նրանք չեն հրաժարվում նվաճման իրենց ծրագրերից։
Քարթլիում Դավիթ X-ը դեռ պատերազմում էր հարևան Կախեթի հետ, երբ թուրքմենական ցեղերը հաստատվում են թագավորության հարավում Թագավորը, որը նոր էր ռազմական դաշինքի պայմանագիր կնքել Պարսկաստանի հետ, պարտավոր է համակերպվել, որպեսզի Պարսկաստանի զայրույթը չառաջացնի։ Բայց վրացի քաղաքական գործիչները կտրականապես դեմ են այս որոշմանը՝ վրացիների և թուրքմենների միջև մշակույթի և կրոնի տարբերության պատճառով, ինչը Պարսկաստանին ստիպում էր հավատալ, որ Քարթլին գաղտնի ծրագիր է մշակում ընդդեմ Սաֆավիդների ։ Իսմայիլը ղզլբաշների մեծ բանակով գրավում է Ստորին Քարթլին։ Նա միացնում է շրջանի մեծ մասը և բնակություն հաստատում Աղջակալա ամրոցում, նախքան Դավիթ X-ի հետ բանակցելու փորձը ։
Բայց Վրաստանը չի համակերպվում իր տարածքների մեծ մասի բռնակցման հետ և պաշտոնապես պատերազմ է հայտարարում։ Դավիթը դաշնակցում է Կախեթի թագավոր Լևան I–ի, Սամցխեի իշխանի և հյուսիս-կովկասյան ցեղերի հետ` պաշտպանելու իր երկիրը այն ներխուժումից, որը պատրաստվում է։ նա ամրացնում է իր երկրի գլխավոր քաղաքները ։
1520 թվականին վրացական զորքերը սկսում են առաջին շարժումները՝ նախքան թշնամու բանակին հանդիպելը Թելեթիում։ Այստեղ տեղի է ունենում կարևոր մարտ, որի ընթացքում թագաժառանգ Լուարսաբը աչքի է ընկնում իր քաջությամբ ։ Այնուամենայնիվ, վրացիները պարտվում են պարսկական զորքերից, և Դավիթ X-ը ստիպված է լինում ետ քաշվել մայրաքաղաք, որպեսզի այն պաշտպանի։ Շահ Իսմայիլը հետապնդում է նրանց ։ Ավերածություններից հետո միայն մահմեդական թաղամասն է փրկվում ոչնչացումից։
Նիլ Ալեքսանդեր
Նիլ Ալեքսանդեր (Neil Alexander, ), շոտլանդացի ֆուտբոլիստ, դարպասապահ։ Խաղացել է Շոտլանդիայի հավաքականի կազմում։
Դավիթ X
Թագավորության ավարտը և մահը
Այս նոր նվաճումից հետո Իսմայիլ l-ը վերականգնում է իր տիրույթները՝ հետևում թողնելով իր զորքերը գեներալ Դիվ Սուլթան Ռումլույի առաջնորդությամբ։ Դավիթ X-ը, որը նահանջում էր հարավային Քարթլիից  հարձակվելու համար թուրքմենների և Պարսկաստանի վրա, մինչ շահը  Թիֆլիսում էր։ Շահը մահանում էԹավրիզ-ում և որպես իրավահաջորդ է թողնում միայն 10 տարեկան որդուն` Թահմասպ I-ին։ Շուտով քաղաքացիական պատերազմ է սկսվում ղզլբաշների միջև՝ ռենտգենության համար, և Ռումուլուն հեռանում է Վրաստանից` իր հերթին պահանջելով Պարսկաստանի ղեկավարությունը, որը նա ձեռք է բերում մինչև 1527թվականը ։
Նիլ Ալեքսանդեր
Վաղ տարիներ
Ալեքսանդերը ծնվել է 1978 թվականի մարտի 10-ին Շոտլանդիայի մայրաքաղաք Էդինբուրգում։
Նիլը մասնագիտական ​​կարիերան սկսել է 1996 թվականին «Ստենհաուզմյուիր» ակումբում։ Երկու տարի անց դարպասապահը տեղափոխվել է «Livingston» ակումբ։
Ալեքսանդերի դեբյուտն «առյուծների» կազմում տեղի է ունեցել 1998 թվականի հոկտեմբերի 3-ին, երբ նրա ակումբը հանդիպեց «Պարտիկ Տիսլի» հետ ։ Իր առաջին շրջանում Նիլն իր վստահ խաղով «առյուծներին» օգնում է դառնալ Շոտլանդիայի երկրորդ դիվիզիոնի հաղթող։
«Կարդիֆ Սիթի»
2001 թվականի մայիսի 28-ին «Կարդիֆ Սիթիի» մամուլի ծառայությունը տարածել է տեղեկատվություն, որ շոտլանդացին համալրել է «ծիծեռնակների» շարքերը։ Ալեքսանդերի համար «առյուծներին» վճարվել է 200 հազար ֆունտ ստեռլինգ ։
Նույն տարվա օգոստոսի 11-ին Նիլը կատարել է իր դեբյուտը «Կարդիֆի» առաջին կազմում՝ խաղալով «Ուիկոմ Ուոնդերերսի» դեմ ։
2002/03 մրցաշրջանի վերջում «Կարդիֆը» նվաճել է Չեմպիոնշիպի ուղեգիր։ Այս հաջողության հիմնական ստեղծողներից մեկը եղել է շոտլանդացի դարպասապահը։
Գրեթե ողջ 2006/07 մրցաշրջանի ընթացքում Ալեքսանդերը բանակցություններ է վարել «Քարդիֆի» ղեկավարության հետ ընթացիկ պայմանագրի ժամկետի երկարաձգման վերաբերյալ։ Արդյունքում կողմերը չեն կարողացել համաձայնության հասնել և պարզ է դարձել, որ մրցաշրջանի վերջում շոտլանդացին կհեռանա ակումբից որպես ազատ գործակալ ։ 2007 թվականի մարտի 31-ին Ալեքսանդերը վերջին անգամ դաշտ է դուրս եկել որպես ակումբի դարպասապահ՝ մասնակցելով «Սանդերլենդի» դեմ խաղին ։ Խաղից հետո «Կարդիֆի» գլխավոր մարզիչ Դեյվ Ջոնսը դարպասապահ է նշանակել Դևիդ Ֆորդին, իսկ շոտլանդացին մրցաշրջանի վերջին խաղերն անցկացրել է պահեստայինների նստարանին։
Հուլիսի 1-ին ավարտվել է «Սիթիի» հետ կնքված պայմանագրի ժամկետը, և Ալեքսանդեր Նիլը հեռացավ ուելսական ակումբից ։
Ուելսի մայրաքաղաքում անցկացրած վեցուկես տարվա ընթացքում շոտլանդացին «ծիծեռնակների» կազմում անցկացրել է 234 խաղ՝ դառնալով «Նինիան Պարկի» հանրության սիրելիներից մեկը։
«Իպսվիչ Թաուն»
Արդեն 2007 թվականի հուլիսի 16-ին Նիլը մեկ տարվա պայմանագիր է կնքել «Իպսվիչ Թաունի» հետ ։ «Պորտման Ռոուդ» հասնելուն պես Ալեքսանդերն անմիջապես դարձավ «կապույտների» հիմնական դարպասապահը։ «Իպսվիչում» դարպասապահի դեբյուտը կայացել է օգոստոսի 11-ին, երբ շոտլանդացիները հանդիպեցին «Շեֆիլդ Ուենդսեյին» ։
«Ռեյնջերս»
2008 թվականի հունվարի 30-ին Ալեքսանդերը տեղափոխվել է «Ռեյնջերս» ակումբ, որի հետ ստորագրել է համագործակցության մասին համաձայնագիր երեքուկես տարվա համար ։
Փետրվարի 3-ին Ալեքսանդերն առաջին անգամ դաշտ է դուրս եկել «Ռեյնջերսի» կազմում՝ մասնակցելով պաշտոնական խաղի։ Գլազգոյի թիմի դարպասների մոտ Նիլը հայտնվել է ստիպված. Շոտլանդիայի գավաթի խաղարկության՝ «Ռեյնջերս»-«Հայբերնիան» խաղի 88-րդ րոպեին հեռացվել է ակումբի հիմնական դարպասապահ Ալլան Մակգրեգորը, ինչից հետո թիմի մարզիչ Սմիթ Ուոլթերն ակումբի ալժիրցի կիսապաշտպան Բրահմա Հենդմանիի փոխարեն դաշտ է դուրս բերել Ալեքսանդերին ։
Ապրիլի 16-ին Նիլը իր դեբյուտն է կատարել «Old Firm»-ում՝ հանդիպման 77-րդ րոպեին փոխարինելով վնասվածք ստացած Մաքգրեգորին ։ Ալլանի վնասվածքի պատճառով դառնալով թիմի հիմնական դարպասապահ՝ Ալեքսանդերն օգտվել է այդ շանսից՝ հիանալի անցկացնելով մրցաշրջանի ավարտը. նա օգնել է «Ռեյնջերսին» դառնալ Շոտլանդիայի գավաթակիր և հասնել մինչև ՈՒԵՖԱ գավաթի խաղարկության եզրափակիչ, որտեղ Գլազգոյի թիմը զիջել է ռուսական «Զենիթին» ։
Հաջորդ ֆուտբոլային տարում Նիլը կրկին Մագրեգորին է զիջել դարպասապահի տեղը։ 2009 թվականի ապրիլին Ուոլթեր Սմիթը վստահել է դարպասապահի տեղը Ալեքսանդերին, քանի որ Ալլանը որակազրկվել էր Շոտլանդիայի ֆուտբոլի ասոցիացիայի կողմից Շոտլանդիայի հավաքականի բազայում տեղի ունեցած միջադեպի պատճառով, երբ դարպասապահն իր ակումբակից Բարի Ֆերգյուսոնի հետ նկատել են ալկոհոլ օգտագործելիս։ Ալեքսանդերը կրկին ապացուցեց, որ պատրաստ է ցանկացած պահի մտնել դաշտ, նա, ցուցադրելով վստահ խաղ, «Ռեյնջերսի» հետ «ոսկե դուբլ» ձևակերպեց՝ հաղթելով Շոտլանդիայի առաջնությունում և դառնալով ազգային գավաթի դափնեկիր ։
Հաջորդ մրցաշրջանում Նիլը կրկին անցկացրել է որպես Մակգրեգորիին փոխարինող ։ Այնուամենայնիվ նա մասնակցել է իր թիմի բոլոր խաղերին Լիգայի գավաթում, այդ թվում նաև եզրափակչի հաղթական խաղին ընդդեմ «Սենտ Միրենի».
2010 թվականի հուլիսի 18-ին «Ռեյնջերսի»՝ «Queen of the South»-ի դեմ ընկերական հանդիպման երկրորդ խաղակեսում Նիլը պաշտպանել է իր թիմի հակառակորդի դարպասը։ Դա տեղի է ունեցել Դամֆրիսի թիմի դարպասապահ Նիլ Սքալիի վնասվածք ստանալուց հետո։ «Queen of the South»-ի գլխավոր մարզիչ Քեննի Բրենիգենը, այսպես է արտահայտվել այդ ոչ սովորական իրադարձության մասին։
Նույն տարվա նոյեմբերի 4-ին դարպասապահը երկարաձգել է «Ռեյնջերսի» հետ համագործակցության պայմանագիրը ևս երեք տարով.
Շոտլանդիայի հավաքական
1998 թվականից մինչև 1999 թվականն Ալեքսանդերը պաշտպանել է Շոտլանդիայի երիտասարդական հավաքականի գույները՝ նրա կազմում անցկացնելով 5 խաղ։
Ազգային հավաքական առաջին անգամ հրավիրվել է 2002 թվականին, բայց այդ ժամանակ չի խաղացել ։
2006 թվականի մարտի 1-ին դարպասապահը  առաջին անգամ պաշտպանել է Շոտլանդիայի դարպասը՝ Շվեյցարիայի դեմ ընկերական խաղի երկրորդ խաղակեսում փոխարինելով Կրեյգ Գորդոնին ։ Նույն տարվա մայիսին Ալեքսանդերը մասնակցել է Kirin Cup մրցաշարին, որտեղ խաղացել է Բուլղարիայի և Ճապոնիայի դեմ։
Խաղերն ու բաց թողած գոլերը Շոտլանդիայի հավաքականում
Ընդհանուր՝ 3 խաղ / 2 բաց թողնված գոլ, 1 հաղթանակ, 1 ոչ-ոքի, 1 պարտություն
Ձեռքբերումներ
«Լիվինգստոն»
«Ռեյնջերս»
Արտաքին հղումներ
Կատեգորիա:Շոտլանդացի ֆուտբոլիստներ Կատեգորիա:Կարդիֆ Սիթիի ֆուտբոլիստներ Կատեգորիա:Ռեյնջերս ՖԱ-ի ֆուտբոլիստներ Կատեգորիա:Շոտլանդիայի հավաքականի ֆուտբոլիստներ Կատեգորիա:Ֆուտբոլի դարպասապահներ Կատեգորիա:Քրիսթալ Փելասի ֆուտբոլիստներ Կատեգորիա:Անգլիական ֆուտբոլի լիգայի խաղացողներ
Պենելոպե
Պենելոպե, Ոդիսական դյուցազներգության հերոսուհի, Իկարիոսի դուստրը, Ոդիսևսի կինը, Տելեմաքոսի մայրը։ Ամուսնու քսանամյա բացակայության ընթացքում մերժել է իր ձեռքը խնդրող բոլոր փեսացուներին։ Նրանց խոստանալով ամուսին ընտրել միայն իր սկեսրայր Լայերտեսի պատանքը գործելուց հետո՝ Պենելոպեն գիշերները քանդել է ցերեկվա գործածը։ Երբ փեսացուները բացահայտել են խաբեությունը, Պենելոպեն համաձայնել է ամուսնանալ այն մարդու հետ, ով Ոդիսևսի աղեղով կհաղթի նետաձգության մրցույթում. Պենելոպեն հուսով էր, որ ոչ ոք չի կարող ձգել այդ դյուցազնական աղեղի լարը։ Իսկ երբ Ոդիսևսը կոտորել է փեսացուներին, Պենելոպեն ճանաչել է նրան։
Կատեգորիա:Առասպելազրույցներ Կատեգորիա:Հերոսուհիներ
Պլոտիեր
Պլոտիեր(Plottier), քաղաք Նեուկեն պրովինցիայում, Արգենտինա։ Քաղաքը գտնվում է Նեուկենից 15 կմ հեռավորության։ Պոլտիերի բնակչության մեծամասնությունը աշխատում են Նեուկենում։ Ազգային ավտոմայրուղին կապում է Պլոտիերը Նեուկենի հետ։
Անվանում
Քաղաքն անվանակոչվել է ի պատիվ ուրուգվայցի բժիշկ Ալբերտո Պլոտիերի, որ քսաներորդ դարի սկզբներին ապրել է այստեղ։
Կլիմա
Պլոտիերում կլիման ցուրտ է ու քամոտ։
Տնտեսություն
Պլոտիերում աճեցնում են տանձ ու խնձոր։
Կատեգորիա:Արգենտինայի քաղաքներ
Պենեպլեն
Պենեպլեն (peneplain, — համարյա և անգլերեն plain — հարթավայր), համարյա հարթավայր, դենուդացիոն հարթավայր՝ առաջացած քայքայված լեռների տեղում, խոնավ կլիմայի պայմաններում։ Տարբերվում է ի սկզբանե տափարակ ռելիեֆ ունեցող կուտակումային հարթավայրից։ Պենեպլեն հասկացությունը գեոմորֆոլոգիայի մեջ է մտցրել ամերիկացի աշխարհագետ Ուիլյամ Դեյվիսը (1850—1934) 19-րդ դարի վերջերին։
Արիադնե
Արիադնե (Ἀριάδνη), առասպելական կերպար հին հունական դիցաբանությունում, Կրետեի թագավոր Մինոսի և Պասիֆայի դուստրը, որի անունը հիշատակված է Հոմերոսի «Իլիականը» հայտնի աշխատությունում։ Արիադնեի պատմությունը գրի է առել Նեստորը՝ իր «Կիպրիա» նշանավոր էպոսում։
Արիադնեի կծիկ
Մինոսյան քաղաքակրթության սկզբնական շրջանում՝ Կրետեի ծովապետության զորեղության օրոք, Մինոս թագավորն իր բազմաթիվ զորքով ներխուժում է Աթենական պոլիս, և քաղաքի բնակիչները ստիպված են լինում ինը տարին մեկ անգամ յոթ երիտասարդ և յոթ օրիորդ ուղարկել Կրետե կղզի։ Մինոսը տալիս էր նրանց ցլի գլխով և մարդու մարմնով մի հսկայի, որին կոչում էին Մինոտավրոս։ Ահռելի հսկան, որ Մինոսի որդին էր, միանգամից խժռում էր ուղարկվածներին։ Մինոտավրոսն ապրում էր մի աժդահա դղյակում, որն էլ իր հերթին գտնվում էր խճճված սենյակներով մի լաբիրինթոսում։ Ով մտնում էր լաբիրինթոս, այլևս չէր վերադառնում, իսկ Մինոտավրոսը վերջ էր տալիս նրանց գոյությանը ։
Աթենացի հերոս Թեսևսը որոշում է սպանել Մինոտավրոսին (Արիադնեի հարազատ եղբորը) և այդ իսկ նպատակով ճանապարհ է բռնում դեպի Կրետե։ Անզուգական գեղեցկության տեր Արիադնեին ևս ցանկանում էր վերջ տալ այդ տկարամիտ սովորությանը և այդ իսկ պատճառով ծանոթանում է Թեսևսի հետ։ Արիադնեն ցույց է տալիս լաբիրինթոսի տեղը և մի կծիկ թել տալիս վերջինիս՝ ետվերադարձի ճանապարհը նշմարելու համար։ Ներս մտնելուց Թեսևսն ամրացնում է թելը լաբիրինթոսի դռանը, և երբ նրանք հասնում են Մինոտավրոսի մոտ, Թեսևսը սպանում է նրան, և թելի օգնությամբ նա հավաքում է մնացած երիտասարդներին և օրիորդներին, ու թելը բռնած դուրս գալիս այնտեղից։
Թեսևսի փախուստ և Արիադնեի ամուսնություն
Այս հերոսական քայլից հետո Արիադնեն սիրահարվում է Թեսևսին։ Նրանք միասին Կրետեից ուղևորվում են Նաքսոս՝ նպատակ ունենալով այնտեղից ուղևորվել դեպի Աթենք։ Սակայն գիշերը Թեսևսի երազում գալիս է հունական դիցարանի գլխավոր աստվածներից մեկը՝ Դիոնիսոսը, որը հորդորում է հեռու մնալ Արիադնեին, քանի որ նրանք ծնվել են իրար հետ լինելու համար։
Լսելով օլիմպիական աստծո հորդորը՝ Թեսևսը քնած ժամանակ լքում է Արիադնեին և ուղևորվում Աթենք։ Արիադնեն շատ է վշտանում այդ քայլից և ամուսնանում Դիոնիսոսի հետ։ Արիադնեի և հյուրասիրության աստծո ամուսնությունը տեղի է ունենում Կրետեի Իդա լեռան շրջակայքում։ Նրանք ունենում են չորս զավակ՝ Թոասը (հետագայում դառնում է Լեմնոսի արքա), Ստաֆիլոսը, Էնոպիոնը և Պեպերեֆոսը։ Արիադնեի հետ ամուսնանալուց և երեխաներ ունենալուց հետո Դիոնիսոսը դառնում է անմահ աստված։
Ծանոթագրություններ
Կատեգորիա:Կրետեի առասպելներ Կատեգորիա:Եգեյան կղզիների առասպելներ Կատեգորիա:Դիոնիսոսի մասին առասպելներ Կատեգորիա:Թեսևսի մասին առասպելներ
Կինդու
Կինդու (Kindu), քաղաք Կոնգոյի Դեմոկրատական Հանրապետությունում։ Քաղաքը Մանիեմա նահանգի վարչական կենտրոնն է։
Պատմություն
19-րդ դարում քաղաքը հանդիսացել է առևտրի խոշոր կենտրոն և զբաղվում էր փղոսկրի, ոսկու և ստրուկների վաճառքով։ Ստրուկների առևտրով զբաղվող արաբ-սուահիլներն այստեղից քարավաններ էին ուղարկում Զանզիբար ։
Հենրի Մորտոն Ստենլին «այս նշանավոր քաղաք» է եկել 1876 թվականի դեկտեմբերի 5-ին և այն նկարագրել է որպես «անչափ երկար», «լայն փողոց, երեսուն ոտնաչափ լայնությամբ եւ երկու մղոն երկարությամբ» եւ «գյուղի ետեւում բանանի ու արմավենիների ծառեր» ։
1961 թվականի նոյեմբերին Կոնգոլեզյան ճգնաժամի ժամանակ տեղի է ունեցել Կինդուի կոտորած։ Տեղի է ունեցել կատաղի ճակատամարտ քաղաքում և վայրագություններ են կատարվել իտալացի խաղարարար տասնյակ օդաչուների նկատմամբ ։
Մոբուտու Սեսե Սեկոյի կառավարման ժամանակ Կինդուն նաև Կիվու մարզի Նորդ Կիվու ենթամարզի նախկին մայրաքաղաքն է եղել։
Բնակչություն
Ըստ 2012 թվականի մարդահամարի տվյալներով քաղաքի բնակչությունը կազմում է 172 321 մարդ ։ Կինդու քաղաքում կարելի է հանդիպել իսլամական և սուահիլյան մշակույթների։
Տրանսպորտ
Կինդու քաղաքը հարավի երկրների հետ կապված է երկաթուղային ճանապարհներով։ Առկա է 2200 մետր թռիչքուղով օդանավակայան եւ Կոնգոյի գետի երկայնքով պատմականորեն կարեւոր ուղի է եղել։
Քաղաք տանող ավտոճանապարհները հիմնականում գտնվում են վատ վիճակում։
Արտաքին հղումներ
Կատեգորիա:Կոնգոյի Դեմոկրատական Հանրապետության քաղաքներ
Կլոդ Ռիշ
Կլոդ Ռոբեր Ռիշ (Claude Robert Rich; ), ֆրանսիացի դերասան։ Հիմնականում նկարահանվել է կատակերգական ժանրի կինոնկարներում։ Սեզար կինոմրցանակի դափնեկիր է։
Կենսագրություն
Կլոդ Ռիշը հաճախել է Շառլ Դյուլենի դերասանական կուրսերին, ի հակառակ ծնողների կամքի, ովքեր ցանկանում էին, որ նա դառնա ապահովագրական գործակալ։ Կուրսերն ավարտելուց հետո Ռիշը ընդունվել է Կոնսերվատորիա։ Կլոդ Ռիշի առաջնախաղը մեծ կինոյում եղել է «Մեծ մանյովրներ» ֆիլմում։ Մինչ 1960-ական թվականների սկիզբը Ռիշը զբաղեցրել է երկրորդ պլանի դերեր, մինչև Ժան Ռենուար նրան առաջաարկեց նկարահանվել «Ամրացված կապրալ» ֆիլմում, որտեղ նրա խաղընկերներն են եղել Ժան Պիեր Կասելը և Կլոդ Բրասյորը։
1963 թվականին Ժորժ Լոտները հրավիրել է Կլոդին՝ նկարահանվելու «Գանգստեր հորեղբայրները» ֆիլմում։ Այնուհետև նկարահանվել է Միշել Դևիլի «Այս երեկո կամ երբեք», Ժյուլեն Դյուվիվյեի «Սատանան և տասը պատվիրանները» և Ժան Պիեռ Մոկի «Մարգարտածաղկի զինակիցները» ֆիլմերում։
2000-ականներից սկսած սկսել է նկարահանվել է երկրորդ պլանի դերերում։ Նա նկարահանվել է «Դ'Արտանյանի դուստրը», «Սուրբ ծննդյաн կարկանդակ», Աստերիքսն ու Օբելիքսը։ Առաքելությունը՝ Կլեոպատրա և այլ ֆիլմերում։
2008 թվականին դերասանը «Աստծո վրա հույս դիր, իսկ ինքդ մի սխալվիր» ֆիլմի համար դարձյալ նոմինացվել է Սեզար կինոմրցանակի։
Ծանոթագրություններ
Կատեգորիա:Ֆրանսիացի դերասաններ Կատեգորիա:«Սեզար» մրցանակի դափնեկիրներ Կատեգորիա:Թատրոնի դերասաններ Կատեգորիա:Ֆրանսիացի սցենարիստներ Կատեգորիա:Արվեստների և գրականության շքանշանի կոմանդորներ Կատեգորիա:Հեռուստատեսային դերասաններ Կատեգորիա:Ֆրանսիացի կինոդերասաններ
Աղքատի պատիվը
Աղքատի պատիվը, Հովհաննես Թումանյանի պատմվածքը, գրված 1894 թվականին։ Պատմվածքը մի աղքատ մարդ ու կնոջ մասին է, ում հետ օրերից մի օր միջադեպ է պատահում։
Սյուժե
Սիմոնը մի աղքատ գյուղացի էր, ով իր օրվա հացի գումարը վաստակում էր իր քրտինքով։ Հաճախ պատ էր դնում, ձուկ բռնում և կատարում էր այլ աշխատանքներ։ Նրան իր կատակասիրության համար «շաշ Սիմոն» էին անվանում։
Սիմոնի կինը շատ գեղեցիկ էր. ամբողջ գյուղը նրա գեղեցկությամբ էր հիանում, իսկ կինը հաճախ էր գանգատվում՝ ասելով, որ ջուրը գնալիս Ղազոյանց Գալուստը աչքերին խոր մտիկ տվեց ու ասաց. «ուխա՜յ», Վարթումանց Փիլոսը իրանց դռնովն անց կենալիս աչքով արավ կամ Միրզանց Առաքելը ճանապարհին «ղաստի» դիպավ իրան։ Իսկ Սիմոնը պատասխանում էր.
Մի անգամ, երբ գործի բերումով գյուղից դուրս էր, իսկ Սիմոնի կինը տանը ութ-տաս տարեկան Մարուշի հետ էր, երկու հոգի գիշերով մոտենում են Սիմոնի տան դռանը, մտնում ներս, ապա լսվում է ճիչ, որը արագ լռում է ։
Պատմվածքի հիման վրա նկարահանվել է համանուն ֆիլմ ։
Այս պատմվածքի գրվելու ստույգ ժամանակահատվածը անհայտ է։ Առաջին անգամ տպագրվել է «Հորիզոն» գրականական հանդեսի առաջին գրքում՝ տպագրված Թիֆլիսում՝ 1894 թվականին (էջ 101-105), այնուհետև՝ 1940-1959 թվականներին Երևանում լույս տեսած Հովհաննես Թումանյանի բանաստեղծությունների երրորդ հատորում (էջ17-22) ։
Ինքնագիրը չի պահպանվել։
Պահպանվել է Թիֆլիսում՝ 1894 թվականին լույս տեսած «Հորիզոն» գրականական հանդեսի առաջին գրքում տպագրված պատմվածքի բնագիրը՝ հեղինակի ուղղումներով։
Ծանոթագրություններ
Կատեգորիա:Պատմվածքներ
Արիստես
Արիստես, Ապոլլոնի և հավերժահարս Կյուրենեայի որդին, առաջին մեղվաբույծը։ Ըստ դիցաբանության՝ մարդկանց սովորեցրել է մեղրի գործածությունը և կաթի մակարդումը։ Համարվել է հողի, հողագործության աստվածը, ինչպես նաև հոտերի ու հովիվների հովանավորը։ Մարդկանց սովորեցրել է նաև գինեգործություն ։
Ծանոթագրություններ
Կատեգորիա:Հին հունական աստվածներ Կատեգորիա:Աստվածներ այբբենական կարգով
Սարգիս Գասպարյան
Սարգիս Արթուրի Գասպարյան, Հայաստանի Հանրապետության Զինված ուժերի և Արցախի Պաշտպանության բանակի զինծառայող։
Կյանք և ուսում
Ծնվել է 1995 թվականի դեկտեմբերի 23-ին Լոռու մարզի՝ Ստեփանավան քաղաքում, որոշ ժամանակ անց ընտանիքը տեղափոխվել է Արցախ՝ Շուշի։ Դպրոցն ավարտելուց հետո ընդունվել է Երևանի Տնտեսագիտական քոլեջ, որից հետո Ստեփանակերտի Մեսրոպ Մաշտոցի անվան համալսարան ։
Զինվորական ծառայություն
2-րդ կուրսում 2014 թվականին զորակոչվել է բանակ, ծառայության անցնելով ԼՂՀ՝ Մեխակավանում (Ջեբրայիլ)։ Որոշ ժամանակ անց տեղափոխվել է Մարտակերտի շրջանի N զորամաս ։
Քառօրյա պատերազմ
Ծառայությունն արժանապատիվ ու բարեխղճորեն ավարտել է ու զորացրվել 2016 թվականի փետրվարի 5-ին։ 2016 թվականի ապրիլին Սարգիսը կամավոր մեկնում է առաջնագիծ՝ Թալիշ իր հայրենի հողը պաշտպանելու։ Ապրիլի 29-ին թշնամու կողմից հրադադարի ռեժիմի խախտման հետևանքով կրակահերթ է արձակել Հայկական դիրքերի ուղղությամբ։ Անհավասար մարտում Սարգսի մարտական ընկերը վիրավորում է ստանում, իսկ նա նետվել է օգնելու, սակայն, երբ Սարգիսը փորձում  է ընկերոջը օգնություն ցույց տալ, այդ պահին ծանր վիրավորում է ստանում։ Նրան օգնության է հասնում մյուս մարտական ընկերը, ով Սարգսին դուրս է բերում կրակահերթից, որից հետո նրան տեղափոխում են զինհոսպիտալ։ Սարգսի վիճակը օրեր շարունակ ծանր էր, նրա օրգանների մեծ մասը խոցված են եղել, ու լի փամփուշտներով, քանի որ տվյալ պահին Սարգիսն առանց զրահաբաճկոնի է եղել։ Մայիսի 2-ին Սարգիսը վախճանվում է ։
Պարգևներ
Սարգիս Գասպարյանը ԼՂՀ նախագահ Բակո Սահակյանի կողմից պարգևատրվել է Լեռնային Ղարաբաղի Հանրապետության «Մարտական ծառայություն» պետական մեդալով և ՀՀ նախագահ Սերժ Սարգսյանի կողմից պարգևատրվել է Հայաստանի Հանրապետության «Արիության» պետական մեդալով ։
№ 4 (սի-բեմոլ մաժոր)
'''Սիմֆոնիա № 4 սի-բեմոլ մաժոր, օպ. 60,''' Լյուդվիգ վան Բեթհովենի սիմֆոնիան։
Գրվել է 1806 թվականին Վիեննայում։
Նվագախմբի կազմ
Փայտե փողայիններ
2 Ֆլեյտա
2 Հոբոյ
2 Ֆագոտ
Պղնձե փողայիններ
2 Վալդհոռն (B)
Հարվածայիններ
Լիտավր
Լարայիններ
I և II ջութակներ
Ալտեր
Թավջութակներ
Կոնտրաբասներ
Երաժշտության օգտագործում
Սիմֆոնիայի երաժշտության հիման վրա 1923 թվականին բալետմայստեր Ֆյոդոր Լոպուխովը Պետերբուրգի օպերայի և բալետի թատրոնում բեմադրել է «Տիեզերքի վեհություն» բալետը։
Արտաքին հղումներ
Կատեգորիա:Սիմֆոնիաներ
Նիկոլայ Աբրահամյան
Նիկոլայ Ասրիի Աբրահամյան (1910 թվական, Արցախ), հայ մանկավարժ, Հայրենական մեծ պատերազմի մասնակից, ԽՄԿԿ անդամ՝ 1942 թվականից։
Կենսագրություն
Ծնվել է Լեռնային Ղարաբաղի Դիզակ գավառում։ 1936 թվականին գերազանց գնահատականներով ավարտել է Բաքվի Վ. Ի. Լենինի անվան մանկավարժական ինստիտուտի հայոց լեզվի և գրականության ֆակուլտետը։ Ինստիտուտն ավարտելուց հետո ուսուցիչ է եղել Հադրութի մանկավարժական ուսումնարանում, մեկ տարի անց՝ տնօրեն միջնակարգ դպրոցում, հաջորդ ուսումնական տարում՝ շրջժողկրթբաժնի վարիչ, ապա 1939 թվականի օգոստոսից՝ Շուշիի նորաբաց ուսուցչական ինստիտուտի լեզվագրական ֆակուլտետի դեկան և ավագ դասախոս։
1939 թվականին Նիկոլայ Աբրահամյանը զորակոչվել է բանակ։ Ծառայության յոթ տարիների ընթացքում անցնում է հետևյալ մարտական ուղին՝ շարքային զինվոր, քաղղեկի օգնական, վաշտի հրամանատար՝ ավագ լեյտենանտի կոչումով։ Երկու անգամ վիրավորվել է։ Պարգևատրվել է Կարմիր աստղի շքանշանով և չորս մեդալներով։ Ծանր վերք ստանալուց հետո ծառայությունը շարունակում է թիկունքային զորամասում, զբաղվում անրեպ կրակի վարպետների պատրաստմամբ։
Բանակից զորացրվում է 1946 թվականին։ Հայրենի գյուղի դպրոցում եղել է ուսմասվար և տնօրեն, դասախոսել Ստեփանակերտի ուսուցչական ինստիտուտում, դարձել նրա տնօրենի ուսումնագիտական գծով տեղակալը. այնուհետև կրկին ղեկավարել շրջժողկրթբաժնի աշխատանքները, եղել Հադրութի կուսշրջկոմի երկրորդ քարտուղար ու շրջխորհրդի գործկոմի նախագահ, իսկ Երևանում բնակություն հաստատելուց հետո կրկին շարունակել մանկավարժական աշխատանքը։
1979 թվականին ընտրվել է ՆԳՆ Երևանի մանկական ընդունիչ-բաշխիչ կայանին կից հասարակական խորհրդի նախագահ ։
Ծանոթագրություններ
Կատեգորիա:Հայ մանկավարժներ Կատեգորիա:Երկրորդ համաշխարհային պատերազմին մասնակցած հայեր Կատեգորիա:Դպրոցի տնօրեններ Կատեգորիա:ԽՄԿԿ անդամներ Կատեգորիա:Կարմիր աստղի շքանշանի ասպետներ
Սան Պատրիսիո դել Չանյար
Սան Պատրիսիո դել Չանյար (San Patricio del Chañar), քաղաք Անելո պրովինցիայում, Նեկուեն պրովինցիայի արևելքում, Արգենտինայի հարավ-արևմուտքում։
Աշխարահագրություն
Քաղաքը գտնվում է Նեուկեն գետի ձախ ափին, պրովինցիայից մայրաքաղաքից 45 կմ հեռավորության վրա։
Պատմություն
Սան Պատրիսիո դել Չանյար հիմնադրվել է 1973 թվականի մայիսի 21-ին։
Արտաքին հղումներ
Կատեգորիա:Արգենտինայի քաղաքներ Կատեգորիա:1973 թվականին հիմնադրված բնակավայրեր
Սենտենարիո (Նեուկեն)
Սենտենարիո (Centenario), քաղաք Նեուկենի Կոնֆուլենսիյա դեպարտամենտում։ Արգենտինայի հարավ-արևմուտքում։
Աշխարահագրություն
Սենտենարիո գտնվում է լեռնային գոտում։ Այս քաղաքը գտնվում է պրովինցիայի քաղաքին մոտիկ։
Ռոբ Քարդաշյան
Ռոբերտ Արթուր «Ռոբ» Քարդաշյան (Robert Arthur "Rob" Kardashian, ), ամերիկահայ հեռուստատեսային դեմք և բիզնեսմեն։ Dancing With The Stars հաղորդման տասներեքերորդ եթերաշրջանի և «Քարդաշյանների ընտանիքը» (Keeping Up with the Kardashians) ռեալիթի շոուի մասնակից։
Վաղ կյանք
Ռոբ Քարդաշյանը ծնվել է 1987 թվականին մարտի 17-ին ԱՄՆ-ի Կալիֆորնիա նահանգի Լոս Անջելես քաղաքում։ Հոր կողմից նա ունի հայկական արմատներ, իսկ մոր կողմից՝ շոտլանդական, հոլանդական և անգլիական արմատներ։ Ռոբի հայրը իրավաբան Ռոբերտ Քարդաշյանն է, իսկ մայրը՝ պրոդյուսեր և հեռուստատեսային դեմք Քրիս Ջեններն է։ Նա ունի երեք քույր՝ Քորթնին, Քիմը և Քլոյին։ Նա նաև ունի երկու խորթ քույր՝ Քենդալ և Քայլի Ջեններները։ Հայրը՝ Ռոբերտ Քարդաշյանը մահացել է 2003 թվականի սեպտեմբերին՝ քաղցկեղից։
Քարդաշյանը 2009 թ.-ին ավարտել է Հարավային Կալիֆորնիայի համալսարանի Բիզնեսի դպրոցը։
Կարիերա
Քարդաշյանը 2011 թվականին մասնակցել է «Պարեր աստղերի հետ» հաղորդման տասներեքերորդ եթերաշրջանին։ Նրա զույգը երկակի չեմպիոն, ամերիկացի պարուհի և մոդել Շերիլ Բերկն էր։ Եթերաշրջանի ընթացքում Ռոբերտը դարձավ ամենալավ պարողը։ Զույգը գրավեց երկրորդ տեղը։
2012 թվականի Օգոստոսին Քարդաշյանը հայտարեց, որ նա կվերադառնա Հարավային Կալիֆորնիայի համալսարան և կսովորի իրավագիտություն։ Սակայն ՀԿՀ-ի Իրավագիտության դպրոցը իր Թվիթերյան էջով ժխտեց և տեղեկացրեց, որ Ռոբը անգամ չի դիմել դպրոցին։
Անձնական կյանք
2007 թվականից մինչև 2009 թվականը Ռոբը հանդիպել է դերասանուհի Էդրիենա Բեյլոնի հետ։ 2012 թվականին Ռոբը Թվիթերով հայտարարեց, որ հանդիպում է երգիչ Ռիտա Օրայի հետ։ Սակայն նույն թվականի հոկտեմբերին պարզվեց, որ հարաբերությունները ավարտվել են։ 2016 թվականին Քարդաշյանը սկսեց հանդիպել մոդել Բլաք Չայնայի հետ։
2015 թվականին հաղորդվեց, որ Ռոբ Քարդաշյանի մոտ ախտորոշվել է շաքարային դիաբետ ։
Ծանոթագրություններ
Կատեգորիա:Ամերիկահայ դերասաններ Կատեգորիա:Լոս Անջելես քաղաքում ծնվածներ Կատեգորիա:Ամերիկահայեր Կատեգորիա:Հայ առաքելական քրիստոնյաներ
Ֆուգու
Ֆուգու pufferfish ձկան ճապոներեն անվանումը և կերակրատեսակ, որ պատրաստվում է տետրոդոտոքսին պարունակող Takifugu ձկից։
Ճապոնիայում ֆուգուն ճանաչում ունեցող նրբահամ խորտիկ է։
Պատրաստում և օգտագործում
Ոչ ճիշտ պատրաստված ֆուգուն կարող է մահացու լինել ։ Այդ պատճառով ֆուգու պատրաստելու իրավունք ունեցող հատուկ ռեստորաններում, սկսած 1958 թվականից, ճապոնացի խոհարարներն անցնում են հատուկ պատրաստվածություն և ստանում արտոնագիր։ Նախկինում Ճապոնիայում գոյություն ուներ ավանդույթ, որի համաձայն այցելուի թունավորման դեպքում ֆուգու պատրաստած խոհարարը ևս պետք է ուտեր դրանից կամ ծիսական ինքնասպանություն գործեր։
Տևական ժամանակ Ճապոնիայում արգելվել է օգտագործել ֆուգու. նույնիսկ արգելք է եղել դրա որսի նկատմամբ ։ Համանման արգելքներ ներկայումս էլ գործում են ասիական որոշ երկրներում, սակայն դրանք ոչ միշտ են արդյունավետ։ Այսպես՝ չնայած ֆուգու ձկան որսի արգելքին, որ գործում է Թաիլանդում 2002 թվականից, այն դեռևս կարելի է ձեռք բերել տեղի շուկաներում։
Թունավոր հատկություն
Ֆուգու ձուկը պարունակում է տետրոդոտոքսինի մահացու չափաբաժին ներքին օրգաններում՝ հիմնականում լյարդում, ձկնկիթում, լեղապարկում և մաշկում։ Ֆուգուի լյարդն ու ձկնկիթը ընդհանրապես չի կարելի օգտագործել. մնացած մասերը կարելի է օգտագործել բծախնդրորեն մշակելուց հետո։ Թույնը ազդում է նյարդային համակարգի վրա, կարող է առաջ բերել շնչահեղձություն ։ Այժմ կա հակաթույն, որը թունավորված մարդու վրա ազդելու միակ միջոցն է։ Հակաթույնը արհեստականորեն կարգավորում է շնչառական և և արյունատար համակարգերի գործառույթները մինչև թույնի ազդեցության անցնելը։
Չնայած ֆուգու պատրաստող խոհարարներն անցնում են հատուկ պատրաստվածություն և ստանում արտոնագիր, այնուամենայնիվ ամեն տարի որոշակի քանակությամբ մարդիկ մահանում են թունավորումից։ 2004-2007 թվականներին մահացել է 15 և հոսպիտալացվել 115 մարդ ։ 2009 թվականին Ցուրուոկի քաղաքի ռեստորաններից մեկում ֆուգուից միանգամից թունավորվել է յոթ այցելու ։
Ներկայումս կան տարբեր եղանակներ, որոնց շնորհիվ կարելի է թույն չպարունակող ֆուգու աճեցնել։ Հետազոտությունները ցույց են տվել, որ ֆուգուն ի վիճակի չէ նեյրոտոքսիններ արտադրելու. այն միայն եղած թույնը կուտակում է իր մարմնում։ Տետրոդոտոքսինը առաջանում է ծովային բակտերիաներից, որոնք հետո յուրացվում են կենդանի տարբեր օրգանիզմների կողմից։ Ի տարբերություն քաղցրահամ ջրերում ապրող ձկնատեսակների, որոնցում թույնը հիմնականում կուտակվում է մաշկում, ֆուգուի դեպքում թույնը հիմնականում կուտակվում է լյարդում ։ Արհեստական պայմաններում բուծելու դեպքում ձկան օրգանիզմում թույնի կուտակումից կարելի է խուսափել կերակրման ձևը փոխելու միջոցով։ Սակայն կոմերցիոն առումով դա չի արվում. ռեստորաններն ու վարպետ խոհարարները չեն ուզում հրաժարվել մեծ շահույթներից։ Ֆուգուից չեն ցանկանում հրաժարվում նաև վտանգի զգացողության սիրահարները։
Արտաքին հղումներ
Կատեգորիա:Ճապոնական խոհանոց
Մարդը և իր թռչունը
«Մարդը և իր թռչունը» («Человек и его птица»), 1975 թվականի գեղարվեստական մուլտիպլիկացիոն ֆիլմ հասարակ մարդու մշտապես ծանր ճակատագրի մասին։ Մեծահասակների համար է։
Պարգևներ
1979 թվականին մուլտֆիլմը ցուցադրվել է Օբերհաուզենում և կարճամետրաժ ֆիլմերի միջազգային կինոփառատոնում արժանացել է դիպլոմի ։
Սյուժե
Խորհրդային շրջանի անիմացիոն ֆիլմը պատմում է սովորական մարդու դժվարին պահերի մասին, որն ստիպված է աշխատել և տառապել «քաղաքային ջունգլիներում», երկնաքերերի և մշտական շարժման մեջ։ Բայց միայնակ մնալով ինքն իր հետ, երազում՝ մարդը կարող է փախչել քարե բանտարկությունից։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:1975 մուլտֆիլմեր Կատեգորիա:«Էկրան» ստեղծագործական միության մուլտֆիլմեր
Կոնֆլիկտ (մուլտֆիլմ)
«Կոնֆլիկտ» («Конфликт»), 1983 թվականին խորհրդային «Սոյուզմուլտֆիլմ» ստուդիայում նկարահանված հակապատերազմական թեմայով խոշոր մուլտֆիլմ։ Այն մեծ հաջողությունների է հասել, սակայն հավանություն չի ստացել Գոսկինոյի կողմից, որը ֆիլմը համարել էր չափազանց պացիֆիստական ։ Ֆիլմի գաղափարը ծագել էր Գ. Բարդինի երազում.
Սյուժե
Ֆիլմի հերոսները սովորական լուցկիններ են։ Չեղած տեղից ծագած վեճը վերածվում է իրական պատերազմի, որի ընթացքում երկու կողմերն էլ սկսվում են վառվել։ Վերջնական տեսարանը փոխաբերաբար ցույց է տալիս միջուկային պատերազմի հետևանքները, իսկ վառված լուցկիներով փակված տուփը խորհրդանշում է դագաղ։
Նկարահանող խումբ
Ֆիլմում օգտագործվել է կոմպոզիտոր Ալեսսանդրո Մարչելլոյի երաժշտությունը (Ադաջիոյի հատվածը Մարչելլոյի «Համերգ հոբոյի և լարային գործիքների համար»)։
Թողարկում
Ռուսաստանում 1990-ական թվականներին մուլտֆիլմը VHS ձևաչափով թողարկել է «Խոշոր պլան» և «Սոյուզ վիդեո» ստուդիայի կինոմիավորումը։ Բացի դրանից՝ 1990-ական թվականներին կեսերին թողարկվել է խտասկավառակով։
2003 թվականին «Խոշոր պլան» կինոմիավորումը VHS-ով թողարկել է մուլտֆիլմի վերափոխված տարբերակը «Գարիի Բարդինի մուլտիպլիկացիոն ֆիլմեր, թողարկում 3» մուլտիպիկացիոն ֆիլմերի հավաքածուում։ Բացի դրանից VHS-ը պարունակում էր Գարրի Բարդինի այլ ֆիլմեր՝ «Տյապ-Լյապ, Ներկարարներ», «Բրեկ», «Ճաշկերույթ», «Ամուսնություն», «Ճարպիկ շարժումներ», «Ճանապարհային հեքիաթ» և «Ադաջիո»։
Արտաքին հղումներ
Կատեգորիա:1983 մուլտֆիլմեր Կատեգորիա:Խորհրդային մուլտֆիլմեր Կատեգորիա:Ռուսերեն ֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր
Սև կոստյումով տղամարդը
Սև կոստյումով տղամարդը (The Man in the Black Suit), ամերիկացի գրող Սթիվեն Քինգի պատմվածքն է, որը գրվել է 1994 թվականին։ «Սև կոստյումով տղամարդը» առաջին անգամ հրատարակվել է «The New Yorker» ամսագրում։ 1995 թվականին, պատմվածքը տեղ է գտել «Տարվա լավագույն սարսափ-շարքեր» (Years Best Horror Stories) անտոլոգիայի ութերորդ թողարկման մեջ։ 1997 թվականին, ստեղծագործությունը տպագրվել է հեղինակի «Վեց պատմություններ» ժողովածուում, որը լույս է տեսել սահմանափակ քանակով։ 2002 թվականին, պատմվածքը տեղ է գտել «Ամեն ինչ հնարավոր է» ժողովածուում։
1995 թվականին, «Սև կոստյումով տղամարդը» հաղթեց World Fantasy Award-ի «լավագույն ֆանտաստիկ պատմվածք», իսկ 1996 թվականին՝ Օ․ Հենրի մրցանակաբաշխության «ամսագրում տպագրված լավագույն պատմվածք» անվանակարգում ։
Պատմվածքի վերջաբանում, որը հրատարակված է «Ամեն ինչ հնարավոր է» ժողովածուում, Քինգը գրել է, որ իր պատմվածքով նա հարգանքի տուրք է մատուցում Նաթանիել Հոթոռնին և նրա «Երիտասարդ Գուդմեն Բրաուն» պատմվածքին ։
«Սև կոստյումով տղամարդը» պատմվածքը գրվել է որպես մի զառամյալ մարդու օրագիր, ով պատմում է սատանայի հետ ունեցած իր հանդիպման մասին, որը տեղի է ունեցել 1914 թվականին, Քասլ Ռոք քաղաքից ոչ հեռու բնակավայրում։
Սյուժե
Պատմվածքը սկսում է այն բանից, որ ստեղծագործության հերոսը՝ Հերի անունով իննսուն տարեկան պապիկն իր օրագրում հայտնում է այն պատճառների մասին, ըստ որոնց, նա ութսուն տարվա լռությունից հետո որոշում է պատմել մի դեպքի մասին, որը տեղի է ունեցել 1914 թվականին։ Դրանից հետո նա անցնում է այդ դեպքերի պատմելուն։
1914 թվական։ Ամառային շաբաթ օր էր, և ինը տարեկան Հերին, կատարելով իր տնային հանձնարարությունները, որոշում է գնալ կարմրախայտերով լի Քասլ Սթրիմի գետերից մեկում ձկնորսության։ Բռնելով մի քանի ձուկ, Հերին հանկարծ դանթում է, բայց շուտով արթնանում և տեսնում սփրթնած դեմքով մի բարձրահասակ տղամարդու, ով հագել էր սև կոստյում։ Հերին միանգամից հասկանում է, որ այդ մարդը Սատանան է։ Նա ուներ նարնջա-կարմագույն աչքեր և նրանից գալիս էր վառված լուցկիների հոտ։ Սև կոստյումով տղամարդը բարևում և մոտենում է տղային՝ գետնին առանց հետք թողնելու։ Սկզբում անծանոթը ծիծաղում է տղայի վրա, քանի որ վերջինս նրան տեսնելով տակը թրջել էր։ Այնուհետև ասում նրան, որ իր մայրը իր եղբոր պես՝ մեղվի կծածից մահացել է։ Չնայած տղամարդու բոլոր համոզմունքներին, Հերին հրաժարվում է նրան հավատալ։ Սատանան անսպասելիորեն ասում է, որ սոված է և պատրաստվում է ուտել տղային։ Հերին պատահականորեն նրան է մոտեցնում նոր բռնած ձկներից մեկը, որն անծանոթը սկսում է ագահորեն խժռել։ Երբ այդ սարսափելի մարդը ավարտում է հացկերույթը, նա լացում է արյունոտ արցունքներով։ Տեսնելով դա, Հերին ոտքի է կանգնում և վազելով հեռանում։
Տան ճանապարհին, Հերին հանդիպում է իր հորը և պատմում անծանոթի հետ իր հանդիպման և այն մասին, որ նա հայտնել է մոր մահի մասին։ Հերիի հայրը հավաստիացնում է, որ մայրը ողջ է, իսկ սև կոստյումով տղամարդուն նա երազում է տեսել։ Նրանք երկուսով վերադառնում են տուն, որտեղ Հերին տեսնում է իր կենդանի մորը։ Հերիի հայրը որոշում է վերադառնալ որդու զամբյուղի և կարթի հետևից, որոնք Հերին թողել էր գետի ափին։ Մի քիչ տատանվելուց հետո, Հերին որոշում է հոր հետ գնալ՝ վերցնելով ընտանեկան Աստվածաշունչը։ Նա հայտնաբերում է, որ այն տեղում, որտեղ կանգնել էր սև կոստյումով անծանոթը, խոտը մոխրացել էր և բուրում էր ծծմբի հոտ։ Հայր և որդի որոշում են ոչինչ չպատմել մորը։
Պատմվածքի վերջում, ծերուկն ինքն իրեն հարց է տալիս, թե ինչ կլիներ, եթե ևս մեկ անգամ հանդիպեր սատանայի հետ, և ինչ կլիներ, եթե սատանան կրկին սոված լիներ, բայց այս անգամ նա չունենար կարմրախայտ։
Ստեղծամ պատմություն
Սթիվեն Քինգը պատմում է, որ մի անգամ իր ընկերներից մեկից մի պատմություն է լսել, իբրև իր պապը երիտասարդ տարիքում, քսաներորդ դարի ամենասկզբում, անտառում հանդիպել է սև կոստյումով մի տղամարդու հետ, ով ուներ նարնջա-կարմրագույն աչքեր և որից ծծմբի հոտ էր բուրում։ Բայց վերջինիս հաջողվել էր փախչել։ Այդ պատմությունը համարվում է «Սև կոստյումով տղամարդը» պատմվածքի հիմքը։ Ըստ Քինգի վկայության, պատմվածքը գրելու գործընթացն այնքան էլ ուրախ չէր և իր աշխատանքի արդյունքին վերաբերվում էր միանգամայն թերահավատորեն։ Սակայն, ի զարման հեղինակի, պատմվածքը ոչ միայն տպագրվում է, այլ նաև ստանում մի քանի մրցանակներ, իսկ ընթերցողների կարծիքներն էլ դրական էին։
Կարճամետրաժ ֆիլմի ադապտացիա
2004 թվականին, պատմվածքն էկրանավորվել է կարճամետրաժ ֆիլմի, որտեղ անծանոթի դերում էր դերասան, գրող և երգիծաբան Ջոն Վիեները։
Ֆուտբոլի աշխարհի առաջնություն 1970
Ֆուտբոլի աշխարհի առաջնություն 1970, իններորդ ֆուտբոլի աշխարհի առաջնությունը։ Տեղի է ունեցել 1970 թվականի մայիսի 31-ից հունիսի 21-ը՝ Մեքսիկայում։ Մրցաշարի հաղթող է դարձել Բրազիլիայի հավաքականը, փոխչեմպիոն՝ Իտալիայի հավաքականը, իսկ երրորդ տեղը գրավել է Գերմանիայի հավաքականը։
Պաշտոնական գնդակը
Պաշտոնական գնդակը արտադրվել է «Adidas Telstar» ընկերության կողմից ։
Ռմբարկուներ
10 գոլ
7 գոլ
5 գոլ
4 գոլ
3 գոլ
Արտաքին հղումներ
Կատեգորիա:Ֆուտբոլի աշխարհի առաջնություն Կատեգորիա:1970 ֆուտբոլում
Պանտոպրազոլ
Պանտոպրազոլ, դեղամիջոց, որն օգտագործվում է ստամոքսի խոցի բուժման համար, էրոզիվ էզոֆագիտի կարճաժամկետ բուժման մեջ, որն առաջացել է գաստրոէզոֆագյալ ռեֆլյուքսի արդյունքում, էրոզիվ էզոֆագիտի վերականգնման և պաթոլոգիական հիպերսեկրեցիայի պայմաններում, ներառյալ Զոլինգեր-էլլիսոնի համախտանիշը ։ Այն կարող է օգտագործվել նաև այլ դեղամիջոցների հետ մեկտեղ `Helicobacter pylori-ի էլիմինացիայի համար ։ Արդյունավետությունը նման է պրոտոնային պոմպի այլ ինհիբիտորներին ։ Այն հասանելի է պերօռալ և երակային ներարկումների դեղձևերով ։
Ընդհանուր կողմնակի երևույթները ներառում են գլխացավեր, փորլուծություն, փսխում, որովայնի ցավ և հոդացավեր ։ Ավելի լուրջ կողմնակի երևույթները կարող են ներառել ծանր ալերգիկ ռեակցիաներ, քրոնիկ բորբոքման մի տեսակ, որը հայտնի է որպես ատրոֆիկ գաստրիտ, Clostridium disticile-ով հարուցված կոլիտ, ցածր մագնեզիում և B12 վիտամին դեֆիցիտ ։ Պանտոպրազոլը պրոտոնային պոմպի ինհիբիտոր է, որը նվազեցնում է աղաթթվի արտազատումը ։ Այն աշխատում է ստամոքսում H+/K+-ATPase պոմպը ինակտիվացնելու եղանակով ։
Պանտոպրազոլի ուսումնասիրություններըը սկսվել են 1985 թ.-ին, և այն բժշկական օգտագործման մեջ է մտել Գերմանիայում 1994 թ․ Այն հասանելի է նաև որպես ջեներիկ դեղամիջոցների ձևով ։ 2018 թվականի դրությամբ ԱՄՆ-ում դեղահատերի մեծածախ արժեքը պակաս է, քան մեկ դոզայի համր 0,10 ԱՄՆ դոլարը ։ Միացյալ Թագավորությունում կարժենա ավելի քիչ, քան 0,05 ֆունտ, մինչդեռ ներերակային դեղաձևը արժե մոտ հինգ ֆունտ մեկ դոզան ։ 2016-ին Պանտոպրազոլը Միացյալ Նահանգներում 25-րդ ամենատարածված դեղամիջոցն էր ՝ ավելի քան 25 միլիոն դեղատոմսով։
Բժշկական կիրառում
Պանտոպրազոլը օգտագործվում է կերակրափողի էրոզիայի և խոցերի կարճաժամկետ բուժման համար, որը առաջացել է գաստրոէզոֆագյալ ռեֆլյուքս հիվանդությունից ։ Այն կարող է օգտագործվել որպես աջակցող թերապիա երկարատև օգտագործման համար `նախնական պատասխան ստանալուց հետո, բայց 12 ամիս տևողությամբ պանտոպրազոլի օգտագործման վերաբերյալ չի եղել որևէ վերահսկվող ուսումնասիրություն ։ Պանտոպրազոլը կարող է օգտագործվել նաև հակաբիոտիկների հետ համատեղ `Helicobacter pylori- ի հետևանքով առաջացած խոցերը բուժելու համար ։ Այն կարող է օգտագործվել նաև Զոլինգեր-էլլիսոնի համախտանիշի երկարատև բուժման համար ։ Այն կարող է օգտագործվել նաև կանխելու համար Ոչ ստերոիդային հակաբորբոքային դեղամիջոցների պատճառով առաջացող ստամոքսախոցային խոցերը ։
Դադարեցում
Մարդկանց մոտ, ովքեր ընդունում են պրոտոնային պոմպի ինհիբիտատորներ ավելի քան վեց ամիս տևողությամբ, պետք է հաշվի առնել դոզայի նվազեցումը նախքան դադարեցումը։ Չափավոր և բարձր դոզա ստացող անձանց համար դա կարող է իրականացվել ամեն շաբաթ 50 տոկոսով մինչև ամենացածր դեղաչափը։ Մեկ շաբաթ անց այն կարող է դադարեցնել ։
Ֆարմակոլոգիա
Պանտոպրազոլի ազդեցության մեխանիզմը աղաթթվի արտադրության վերջին քայլը պաշարելն է ։ Ստամոքսի պարիետալ բջիջներում պանտոպրազոլը կովալետ կապով կապվում է H+/K+ ATP պոմպին՝ աղաթթվի և բազալ թթվի սեկրեցիան արգելակելու համար ։ Կովալենտ կապը կանխում է թթվի սեկրեցիան մինչև 24 ժամ և ավելի երկար ։
Պանտոպրազոլը լյարդում մետաբոլիզվում է ցիտոքրոմ P450 համակարգով ։ Մեթաբոլիզմը հիմնականում բաղկացած է CYP2C19- ի կողմից դեմեթիլացումից, որին հաջորդում է սուլֆացիան։ Մեկ այլ նյութափոխանակության ուղին CYP3A4- ի կողմից օքսիդացումն է։ Կարծում են, որ Պանտոպրազոլի արգասիքները չունեն ոչ մի դեղաբանական նշանակություն։ Այն հաճախ տրվում է պրոկինետիկ դեղամիջոցների հետ ստամոքսի թթվային միջավայրում ինակտիվության պատճառով։ Պանտոպրազոլը անդառնալիորեն կապում է H + K + ATPase-ին (պրոտոնի պոմպեր)` թթվի սեկրեցիան ճնշելու համար։ Պոմպերի անդառնալիորեն կապված լինելու պատճառով անհրաժեշտ է առաջանան նոր պոմպեր թթվային արտադրությունը վերսկսելու համար ։ Կիսադուրսբերման ժամանակը պլազմայից կազմում է մոտ 2 ժամ ։